Diari Oficial de la Generalitat Valenciana


Sumari del DOGV 5547, del 03-07-2007 (2007/8573)

Informació pública dels documents d'ordenació de l'alternativa tècnica de programa d'actuació integrada del sector residencial R-27 del Pla General d'Ordenació Urbana de la Pobla de Vallbona.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5547

Data del DOGV
:   03-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8573


Data del document
:   03-06-2007

Organisme emissor
:   Ajuntament de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme

Informació pública dels documents d'ordenació de l'alternativa tècnica de programa d'actuació integrada del sector residencial R-27 del Pla General d'Ordenació Urbana de la Pobla de Vallbona. [2007/8573]  
La Unió Temporal d'Empreses Almaquiba, SA-Promociones Lawton, SA, amb CIF G-97627491 i domicili social al carrer Francisco Alcaide, núm. 9, 1r, de l'Eliana (València), representada per Jordi Rosellò i Viñas, en virtut de la facultats que li conferix l'article 134.2 de la Llei 16/2005, de 30 de desembre, de la Generalitat Urbanística Valenciana (LUV), així com les bases particulars reguladores del programa, el text íntegre de les quals va ser publicat en el Diari Oficial de la Comunitat Valenciana en data 5 de juny de 2007, i havent-se remés, de forma prèvia, l'anunci de concurs al Diari Oficial de la Unió Europea el dia 3 d'abril de 2007 (publicat el dia 12 d'abril), sotmet a informació pública els documents assenyalats en les lletres a), f) i k) de l'article 126 de l'esmentada llei, corresponents a l'alternativa tècnica del programa d'actuació integrada del sector residencial R-27 del Pla General d'Ordenació Urbana del municipi de la Pobla de Vallbona (article 134.1 LUV), així com el document de justificació d'integració paisatgística, la necessitat del qual establixen els articles 11.3 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i 48.1 del Decret 120/2006, d'11 d'agost, del Consell, pel que s'aprova el Reglament de Paisatge de la Comunitat Valenciana, que formarà part integrant del pla parcial.  
La documentació de l'alternativa tècnica del PAI, amb la seua documentació, es troba protocol·litzada en la notaria de Manuel Puerto Vañó, amb domicili en la Pobla de Vallbona, carrer Jaume I El Conqueridor, núm. 8, CP 46566, amb horari d'atenció al públic d'11.00 a 13.00 hores. De la mateixa manera una còpia de la dita alternativa ha sigut depositada en l'Ajuntament de la Pobla de Vallbona, identificada com a programa per al desenvolupament de l'actuació integrada del sector R-27 de la Pobla de Vallbona.  
Es fa constar que durant el termini d'un mes des de la publicació del present anunci en el Diari Oficial de la Comunitat Valenciana, tal com preceptua l'article 293 del Reglament d'Ordenació i Gestió Territorial i Urbanística (ROGTU), qualsevol persona podrà consultar els documents que s'han referit i presentar al·legacions tant en la notaria on s'hagen depositat els documents, com en l'Ajuntament de la Pobla de Vallbona (art 134.3 LUV).  
La Pobla de Vallbona, 3 de juny de 2007.- El representant: Jordi Rosellò i Viñas.